**OBČINA TRZIN**

**Občinski svet**

Številka zadeve: 9000-0005/2015-

Datum: 23.09.2015

Občinski svet Občine Trzin je na podlagi Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF in 14/15 - ZUUJFO); 9., 10. in 18. člena Statuta Občine Trzin (Uradni vestnik OT, št. 2/99, 4/2000, 5/03, 2/06 in 8/06) in 43. in 46. člena Poslovnika Občinskega sveta Občine Trzin (Uradni vestnik OT, št. 3/99, 10/2000 in 5/03) sprejel naslednji

# Sklep

Občinski svet Občine Trzin se je na 8. redni seji dne 23. septembra 2015 seznanil s problematiko v zadevi Amicus d.o.o. in predlogom sodne poravnave med Občino Trzin in podjetjem Amicus d.o.o.

Občinski svet Občine Trzin soglaša s sklenitvijo sodne poravnave pod naslednjimi pogoji:

1. S podjetjem Amicus d.o.o. se sklene sodna poravnava za znesek 72.300 €.
2. Podjetje je dogovorjeni znesek poravnave dolžno nakazati na TRR občine v enkratnem znesku do dne 1. 10. 2015 oz. v roku, kot bo to določeno s sodno poravnavo. Po nakazilu se s podjetjem sklene pogodba, s katero se določi najemnina za en dvostranski pano v višini 1.500 € letno (brez DDV) ob 100 % mesečni zasedenosti, ob mesečni zasedenosti pod 90 % pa 1.200 € letno (brez DDV). Občinske takse se podjetju ne zaračunava.
3. Podjetje lahko dogovorjeni znesek sodne poravnave poravna v dvanajstih zaporednih enakovrednih mesečnih obrokih, pri čemer je do 1. 10. 2015 dolžno Občini Trzin predložiti bančno garancijo, unovčljivo na prvi poziv, v višini zapadlih obveznosti in vključno s pripadajočimi obrestmi, če to ni možno, pa osebno poroštvo direktorja oz. zastavno pravico na nepremičnini, ki je v njegovi lasti in je vsaj enakovredno na poravnavi dogovorjenemu dolgu z dogovorjenimi obrestmi. Takoj po sklenitvi sodne poravnave se s podjetjem sklene 5-letna pogodba, s katero se določi najemnina za en dvostranski pano v višini 1.500 € letno (brez DDV) ob 100 % mesečni zasedenosti, ob mesečni zasedenosti pod 90 % pa 1.200 € letno (brez DDV). Občinske takse se podjetju ne zaračunava.
4. V primeru, da podjetje posameznega obroka ne nakaže v petih delovnih dneh po dnevu, ko ta obrok zapade v plačilo, Občina Trzin vnovči bančno garancijo za celotni znesek še neporavnanih obveznosti iz tega naslova.
5. V primeru, da podjetje Amicus d.o.o. na te pogoje ne pristane, se sodna poravnava ne sklene, postopki na sodišču pa se nadaljujejo.
6. Občinski svet izdaja županu Občine Trzin pooblastilo za sodno poravnavo in sklenitev pogodbe v okvirih, dinamiki in zneskih, določenih s tem sklepom.

Ta sklep se objavi v Uradnem vestniku Občine Trzin in začne veljati naslednji dan po objavi.

Številka: 8-9/2015

župan:

Peter Ložar

Poslano:

* Uradni vestnik Občine Trzin, št. 6/2015, z dne 24.09.2015,
* odvetnica ga. Rehar,
* arhiv, tu (2 x)